《泊然亭》
宋代·叶茵

举世正营营，閒中意味深。
无忧伸足梦，自乐曲肱吟。
火软香凝穗，檐虚树长阴。
客来难举似，指水印禅心。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。